CELEX: 32014D0165
Language: lv
Date: 2014-03-03 00:00:00
Title: 2014/165/ES: Padomes Lēmums ( 2014. gada 3. marts ), ar ko dalībvalstis tiek pilnvarotas Eiropas Savienības interesēs ratificēt Ieroču tirdzniecības līgumu

25.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 89/44
            
         
      PADOMES LĒMUMS
   
   (2014. gada 3. marts),
   ar ko dalībvalstis tiek pilnvarotas Eiropas Savienības interesēs ratificēt Ieroču tirdzniecības līgumu
   (2014/165/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu un 207. panta 3. punktu saistībā ar 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:
   
               (1)
            
            
               Padome 2013. gada 11. martā pilnvaroja Komisiju risināt sarunas par Ieroču tirdzniecības līgumu (ITL) Apvienoto Nāciju Organizācijā jautājumos, kuri ir ekskluzīvā Savienības kompetencē.
            
         
               (2)
            
            
               Apvienoto Nāciju Organizācijas Ģenerālā asambleja 2013. gada 2. aprīlī pieņēma ITL tekstu. Ģenerālā asambleja arī lūdza ģenerālsekretāru kā ITL depozitāru 2013. gada 3. jūnijā sākt tā parakstīšanas procesu un aicināja visas valstis apsvērt tā parakstīšanu un pēc tam saskaņā ar to attiecīgajiem konstitucionālajiem procesiem pēc iespējas drīzāk kļūt par ITL pusēm.
            
         
               (3)
            
            
               ITL mērķis ir iedibināt visaugstākos iespējamos kopīgos starptautiskos standartus, lai reglamentētu parasto ieroču starptautisko tirdzniecību vai uzlabotu tās regulējumu, novērst un izskaust parasto ieroču nelegālo tirdzniecību un novērst to novirzīšanu. Dalībvalstis pauda apmierinātību ar sarunu rezultātiem un vēlmi bez kavēšanās parakstīt un ratificēt ITL.
            
         
               (4)
            
            
               Daži ITL noteikumi attiecas uz jautājumiem, kas ir Savienības ekskluzīvā kompetencē, jo tie ir kopējās tirdzniecības politikas darbības jomā vai ietekmē iekšējā tirgus noteikumus par parasto ieroču un sprāgstvielu nodošanu.
            
         
               (5)
            
            
               Eiropas Savienība nevar parakstīt un ratificēt ITL, jo tā puses var būt tikai valstis.
            
         
               (6)
            
            
               Padome 2013. gada 27. maijā pieņēma Lēmumu 2013/269/KĀDP, ar ko dalībvalstis tiek pilnvarotas Eiropas Savienības interesēs parakstīt Ieroču tirdzniecības līgumu (1).
            
         
               (7)
            
            
               Tādēļ saskaņā ar Līguma par Eiropas Savienības darbību 2. panta 1. punktu attiecībā uz jautājumiem, kas ir Savienības ekskluzīvā kompetencē, Padomei būtu jāpilnvaro dalībvalstis ratificēt ITL Savienības interesēs,
            
         IR PIEŅĒMUSI ŠO LĒMUMU.
   1. pants
   Attiecībā uz jautājumiem, kas ir Savienības ekskluzīvā kompetencē, dalībvalstis ar šo tiek pilnvarotas Savienības interesēs ratificēt Ieroču tirdzniecības līgumu.
   2. pants
   Šis lēmums ir adresēts dalībvalstīm.
   
      Briselē, 2014. gada 3. martā
      
         
            Padomes vārdā –
         
            priekšsēdētājs
         
         I. MICHELAKIS
         
      
   
   
      (1)  OV L 155, 7.6.2013., 9. lpp.